open-index/open-wikipedia-markdown huggingface dataset:
ענבר מארק

**ענבר שרי מארק** (נולדה ב-11 בפברואר 1998, ט"ו בשבט ה'תשנ"ח) היא שחיינית ישראלית, אלופת ישראל בשחייה המתמחה בסגנון גב.

## ביוגרפיה
מארק נולדה וגדלה במיתר, למשפחה דתית לאומית, בתם של שלמה ודקלה ואחות בכורה במשפחה של 4 אחים. היא החלה לשחות בגיל 6 ולהשתתף באליפויות ישראל לילדים מגיל 11. היא התאמנה בבריכת השחייה בגני עומר בהדרכתם של עדי ולפמן, רוני סנדלר וברק עטר בקבוצת הפועל דולפין נתניה. היא בוגרת מדרשת אמי"ת קמה ירוחם. בספטמבר 2016 עברה מארק להתאמן במכון וינגייט בהדכתם של לירן ועקנין, חנן גלעד ולאוניד קאופמן. במהלך הקריירה שלה זכתה מארק באליפויות הגילאים של ישראל לנערות. בשנים 2019-2023 מארק לומדת מדעי הרפואה באוניברסיטת המדינה בוולינג גרין () וחברה בנבחרת השחייה של האוניברסיטה.

### 2012
בתחרות "רב אומות" לנוער שנערכה בקורפו, יוון באפריל 2012 זכתה מארק בשתי מדליות, זהב וארד. מדליית זהב, במשחה ל-200 מטר גב בתוצאה של 2:24.04 דקות ומדליית ארד במשחה שליחות 4x100 מטר מעורב בתוצאה של 4:31.69 דקות. נוסף לכך, היא סיימה במקום חמישי במשחה ל-100 מטר גב בתוצאה של 1:07.99 דקות.

באליפות ישראל בשחייה שנערכה באותה שנה היא סיימה במקום רביעי במשחה ל-200 מטר גב בתוצאה של 1:07.12 דקות, במקום חמישי במשחה ל-50 מטר גב בתוצאה של 31.19 שניות ובמקום שישי במשחה ל-200 מטר גב בתוצאה של 1:07.12 דקות.

### 2013
בתחרות "רב אומות" שנערכה בקייב, אוקראינה באפריל 2013 השתתפה מארק ב-4 משחים, במשחה ל-50 מטר גב (31.14 שניות), במשחה ל-100 מטר גב (1:07.17 דקות), במשחה ל-200 מטר גב (2:25.56 דקות) ובמשחה ל-50 מטר חזה (37.13 שניות).

באליפות אירופה בשחייה לנוער שנערכה בפוזנן, פולין ביולי אותה שנה היא השתתפה ב-3 משחים, במשחה ל-50 מטר גב (31.24 שניות), בשמחה ל-100 מטר גב (1:07.70 דקות) ובמשחה ל-200 מטר גב (2:26.30 דקות).

### 2014
באליפות ישראל (בריכת 25 מטר) שנערכה במכון וינגייט זכתה מארק במדליית ארד במשחה ל-50 מטר גב בשיא אישי חדש של 29.65 שניות, אחרי אור תמיר מהפועל עמק חפר (29.30 שניות) ודקל שחף מהפועל בית שמש (29.46 שניות).

### 2015
באליפות ישראל שנערכה באוגוסט 2015 סיימה מארק במקום רביעי במשחה ל-50 מטר גב בתוצאה של 31.16 שניות ובמקום שישי במשחה ל-200 מטר גב בתוצאה של 2:23.99 דקות.

### 2016
באליפות ישראל (בריכת 25 מטר) שנערכה בדצמבר 2016 זכתה מארק לראשונה במדליית זהב, במשחה ל-50 מטר גב בתוצאה של 29.77 שניות, לפני אור תמיר (30.02 שניות) ואיריס פאור מבני הרצליה (30.22 שניות). כבר בשלב חצי הגמר היא קבעה תוצאה של 29.69 שניות ועלתה מהמקום הראשון. נוסף לכך, היא סיימה במקום רביעי במשחה ל-100 מטר גב בשיא אישי חדש של 1:02.94 דקות, במקום רביעי במשחה ל-200 מטר גב בתוצאה של 2:17.65 דקות ובמקום חמישי במשחה ל-100 מטר פרפר בשיא אישי חדש של 1:04.41 דקות.

## קישורים חיצוניים
* ענבר מארק באתר *Swimrankings* 
* ענבר מארק באתר *Swimrankings* 
* ענבר מארק באתר *Swimrankings* 
* הקליניקות המשפטיות בשערי משפט ממשיכות את המאבק להזזת תחרויות ספורט לימי חול, מאתר רשת מורשת, קול ישראל, בארכיון האינטרנט

## הערות שוליים

קטגוריה:שחייניות גב ישראליות
קטגוריה:שחייניות פרפר ישראליות
קטגוריה:אלופות ישראל בשחייה
קטגוריה:מיתר: אישים
קטגוריה:בוגרי אוניברסיטת המדינה של באולינג גרין
קטגוריה:ישראליות שנולדו ב-1998
קטגוריה:ישראלים שנולדו ב-1998
910-919 לפנה"ס

**שימו לב: ערך זה מכיל אירועים מן השנים 919 - 910 [[לפני הספירה]]**

## אירועים ומגמות
* 912 לפנה"ס - אדד-ניררי השני מחליף את אביו אשור-דן השני ומתמנה למלך אשור.
* 911 לפנה"ס - אביה מלך יהודה מחליף את אביו רחבעם ומתמנה למלך יהודה.
* 910 לפנה"ס - וי משושלת ג'ואו מתמנה למלך בסין.

## אנשים משמעותיים
* רחבעם מלך יהודה, בנו של שלמה המלך (מלך בשנים 911 - 928 לפנה"ס).
* אביה מלך יהודה (מלך בשנים 908 - 911 לפנה"ס).
* ירובעם מלך ישראל הראשון לאחר הפיצול (מלך בשנים 907 - 928 לפנה"ס).
* אשור דן השני, מלך אשור (מלך בשנים 912 - 934 לפנה"ס).

## קישורים חיצוניים

*
קטגוריה:המאה ה-10 לפנה"ס
דלטון (ג'ורג'יה)

**דלטון** (באנגלית: **Dalton**) היא עיר המהווה את מושב מחוז ויטפילד שבמדינת ג'ורג'יה שבארצות הברית. העיר שוכנת במרחק קצר מהכביש הבין-מדינתי 75 למרגלות רכס ההרים הכחולים (Blue Ridge Mountains) שבצפון-מערב ג'ורג'יה והיא לאחר רום היא השנייה בגודלה בחלק זה של המדינה.

בדלטון פועלים רבים ממפעלי ייצור השטיחים שבארצות הברית. היא מהווה בית לפעילויות אומנות ותרבות תוססים, למבנים היסטוריים רבים ולאתרי מלחמת האזרחים. בעיר ניצב מרכז הסחר והכנסים של צפון-מערב ג'ורג'יה, שבה שוכן היכל התהילה של מאמני הספורט של ג'ורג'יה ומתקיימים בו אירועים במשך כל השנה.

מיוני 2011 ועד יוני 2012, כאשר מפעלי שטיחים שהעסיקו אלפי עובדים בעיר, עברו תהליכים של ארגון מחדש, צמצום פעילות, ירידה בייצור וסגירה, איבדו 4,600 מתושבי העיר את מקור פרנסתם ועל פי נתוני מחלקת העבודה של ארצות הברית דלטון היא העיר שחוותה אז את היקף הפיטורין הגרוע ביותר בארצות הברית. בהמשך התאושש שוק העבודה המקומי כאשר שיעור האבטלה במטרופולין של דלטון ירד ל-5.5% במאי 2016, שכן קצב יצירת מקומות העבודה החדשים עלה על שיעור הפיטורין.
## היסטוריה
שבטי המוסקוגי ואחרים ישבו באזור עד לאמצע המאה ה-18, כאשר שבטי הצ'רוקי דחקו אותם מערבה ודרומה. הצ'רוקים כינו את ההרים שבצפון ג'ורג'יה "האדמה המכושפת" עד אשר הם אולצו לעקור משם ב-1838 במסע טרגי שידוע כיום בכינוי "נתיב הדמעות".

כאשר עזבו את האזור אחרוני הצ'רוקים, הייתה כבר מסילת הברזל בעבודות הקמה. הייתה זו מסילת המערב והאטלנטי (W&A) שחיברה את עמק נהר הטנסי עם מסילת ג'ורג'יה שהייתה אז גם בהקמה. ב-1847 הוגדר כל השטח ברדיוס של מייל אחד סביב לתחנת הרכבת ששכנה במרכז העיר כשטח העירוני. החלק האחרון של קטע מסילת הברזל העיקרי הושלם ב-1850 בטנל היל שבמחוז ויטפילד. מסילת ברזל שנייה, מסילת מזרח טנסי וג'ורג'יה, הושלמה ב-1852.

דלטון קרויה על שמו של הגנרל טריסטרם דלטון, שהיה חבר בסנאט ארצות הברית מטעם מדינת מסצ'וסטס.
### מלחמת האזרחים
האירוע הראשון שהתרחש בדלטון במהלך מלחמת האזרחים האמריקנית היה "מרדף הקטרים הגדול" (Great Locomotive Chase) ב-12 באפריל 1862. יותר משנה לאחר מכן, ב-19-20 בספטמבר 1863, התחולל קרב בין כוחות גדולים של האיחוד ושל הקונפדרציה כמה ק"מ מערבית לדלטון, בצ'יקמוגה ומאוחר יותר בצ'טנוגה. המלחמה הגיעה למחוז ויטפילד באביב 1864, בפרוץ מערכת אטלנטה. קרב דלטון הראשון התנהל ב-7 במאי אותה שנה והסתיים כאשר ב-12 במאי השלים הגנרל ג'וזף א' ג'ונסטון את נסיגתו מהעיר. ב-14-15 באוגוסט אותה שנה התנהל קרב דלטון השני. במערכה של גנרל צבא הקונפדרציה, ג'ון בל הוד בטנסי, תקפו כוחות הפרשים של ג'וזף ווילר את מעוז האיחוד בטילטון לפני שעברו דרך דלטון ופניהם מערבה.

## תעשיית השטיחים
דלטון קרויה לעיתים בשם "ברית שטיחים של העולם" והיא משכנת בתוכה יותר מ-150 מפעלים לייצור שטיחים. התעשייה מעסיקה יותר מ-30,000 עובדים במחוז ויטפילד. יותר מ-90% של השטיחים בעולם מיוצרים כיום בשטח של 100 ק"מ סביב לעיר.

## קישורים חיצוניים

* Roadside Georgia: Dalton History of Dalton, Georgia
* 

## הערות שוליים

קטגוריה:ג'ורג'יה: ערים
קטגוריה:יישובים שהוקמו ב-1847
חבובה כבירה

**חבובה כבירה** (תל קַנַס, Tell Qanas) הוא שמה הערבי של התיישבות מתקופת ארד קדום 2 הפרהיסטורית, בצפון סוריה של היום, במחוז חלב, בצד הסורי של נהר פרת. היישוב השתייך לעיר המדינה אורוכ בדרום מסופוטמיה, במרחק של כ-1,300 ק"מ מעיר האם. חבובה כבירה נוסדה במחצית תקופת אורוכ , בין 4000-3100 לפנה"ס, וממנה למדים על תהליך העיור וההתרחבות של ממלכת ארך באותה התקופה.

## היסטוריה
[250px|ממוזער|שמאל|שחזור של בית מחבובה כבירה, אוסף האגף למזרח קדום ב[מוזיאון פרגמון בברלין]]
250px|ממוזער|שמאל|עיטורי מטבעות קרמיקה מחבובה כבירה, מוזיאון פרגמון
חבובה כבירה נבנתה ב-3500 לפנה"ס לערך על גבי מישור. העיר הייתה בעלת חומות ביצור חזקות. האתר ניטש על ידי מיישביו לאחר מספר דורות, וכנראה מעולם לא אוכלס מחדש. גודלו של האתר הוא 180 דונם לערך. השטח מוקם החומה גודלו כ-100 דונם.

ניתוח המבנה האורבני של האתר והתפתחותו מראה, שהאתר תוכנן וחולק לגושים וחלקות על פי משפחות, וכך נוצרו יחידות משפחתיות מורחבות. דרך מרכזית סלולה חצתה את האתר, כשמשני צידיו היו רחובות משניים, בעלי מערכת ניקוז, ביצורים ושערים ומבני ציבור. נבנו גם הרחבות מחוץ לשטח המבוצר. מבנה השלטון באתר היה מבוסס כנראה על מועצה של נציגי המשפחות או בתי אב שגרו באתר.

בנוסף לאתר זה, היו לאורוכ מספר אתרים נוספים שהיו שלוחות שלה, ביניהן ארסלן טפה , שכבה VIA, הסק הויוק (Hassek Höyük) שכבה V. אתר Jebel/Djebel Aruda (ליד  בסוריה), אתר Tepecik, בטורקיה של היום, שכבה III ואתר גודין טפה  באיראן.


{
 "type": "FeatureCollection",
 "features": [
 {
 "type": "Feature", "properties": { "title": "ארסלן טפה" },
 "geometry": { "type": "Point", "coordinates": [38.381944, 38.361111568983 ] }
 },
 {
 "type": "Feature",
 "type": "Feature", "properties": { "title": "Godin Tepe" },
 "geometry": { "type": "Point", "coordinates": [ 48.066667, 34.516667] }
 },
 {
 "type": "Feature",
 "type": "Feature", "properties": { "title": "Tell es-Sweyhat" },
 "geometry": { "type": "Point", "coordinates": [38.253889,36.274167] }
 },
 {
 "type": "Feature",
 "properties": { "title": "חבובה כבירה", "marker-color": "0050d0" },
 "geometry": {"type": "Point", "coordinates": [ 38.060833, 36.150278 ] }
 }
 ]
}


## ארכאולוגיה
האתר נחפר במשך תשע עונות מ-1969 ועד 1975, על ידי משלחת של החברה המזרחית הגרמנית , בניהולם של הארכאולוגים ארנסט היינריך (Ernst Heinrich) ואוה סטרומנגר (Eva Strommenger). החפירות נערכו במסגרת חפירות הצלה לקראת הקמת סכר טבקה על נהר פרת.

## קישורים חיצוניים

* DOG site for German dig 
* André Finet Archive Collection
* מפת האתר

## הערות שוליים

קטגוריה:סוריה: אתרים ארכאולוגיים
עונת 1971/1972 בלה ליגה

**עונת 1971/1972** הייתה העונה ה-41 של לה ליגה שהיא הליגה הספרדית הבכירה בכדורגל. העונה החלה ב-4 בספטמבר 1971 והסתיימה ב-14 במאי 1972.

לראשונה הליגה כללה 18 קבוצות. קבוצות שזכו במקום 16–18 יעברו בסוף העונה לליגת משנה.

התחרות כללה 34 סיבובים (משחק בית ומשחק חוץ). על ניצחון הוענקו 2 נקודות ועל תיקו נקודה בודדת. 

בהתאם לתוצאות של העונה הקודמת ריאל סרגוסה ואלצ'ה ירדו לליגת משנה בסוף העונה. מליגת המשנה עלו ריאל בטיס, בורגוס, קורדובה, ודפורטיבו לה קורוניה.

ריאל מדריד זכתה בתואר וזאת בפעם ה-15 בתולדות המועדון.

קורדובה, סבאדל וסביליה ירדו לליגת משנה בסוף העונה.

## כדורגלנים מצטיינים
פרס הפיצ'יצ'י למלך השערים של העונה הוענק לאנריקה פורטה מגרנדה שכבש 17 שערים ב-30 משחקים.

פרס זאמורה לשוער הטוב ביותר הוענק לחואן אנטוניו דגוסטו ממאלגה שספג 28 שערים ב-17 משחקים.

## טבלת הליגה

## סטטיסטיקה
### מלכי השערים

## קישורים חיצוניים
* נתונים מפורטים מאתר rsssf
* נתונים מפורטים מאתר bdfutbol
* נתונים מאתר worldfootball
* נתונים מאתר transfermarkt

1971 1972
קטגוריה:תחרויות כדורגל ב-1971
קטגוריה:תחרויות כדורגל ב-1972
פסאודוספירה

**פסאודוספירה** הוא מונח בגאומטריה עבור משטחים בעלי עקמומיות גאוס שלילית קבועה, כלומר דמויי "אוכף" בכל מקום.

**פסאודוספירה** עם רדיוס R היא משטח ב-\ \mathbb{R}^3עם עקמומיות גאוס -\frac בכל נקודה.

מקור השם פסאודוספירה מגיע מהאנלוגיה לכדור (ספירה) עם רדיוס R, שהוא משטח עם עקמומיות \frac בכל נקודה (לכדור יש עקמומיות גאוס חיובית קבועה). הפסאודוספירה ממלאה בגאומטריה ההיפרבולית תפקיד דומה לזה שממלא הכדור בגאומטריה אליפטית. המונח נטבע על ידי אאוג'ניו בלטראמי במאמרו מ-1868 על מודלים של גאומטריה היפרבולית.

## טרקטרואיד
left|מסגרת|טרקטרואיד.
ניתן לתאר את הפסאודוספירה גם כמשטח הנוצר על ידי סיבוב עקום הטרקטריקס מסביב לאסימפטוטה שלו. לכן, הפסאודוספירה נקראת גם **טרקטרואיד.** לדוגמה, חצי הפסאודוספירה (עם רדיוס 1) היא משטח סיבוב של הטרקטריקס הניתן להצגה פרמטרית באופן הבא:

t \mapsto \left( t - \tanh{t}, \operatorname{sech}\,{t} \right), \quad \quad 0 \le t 

זהו מרחב סינגולרי (קו המשווה הוא סינגולרי) אך מלבד הסינגולריות זהו משטח עם עקמומיות גאוס שלילית קבועה ולכן הוא איזומטרי מקומית למישור ההיפרבולי.

## תכונות הפסאודוספירה
כבר ב-1693 מצא כריסטיאן הויגנס שהנפח ושטח הפנים של הפסאודוספירה הם סופיים, למרות ההיקף האינסופי של הצורה לאורך ציר הסיבוב.

עבור פסאודוספירה עם רדיוס נתון *R,* שטח הפנים הכולל הוא 4\pi R^2, בדומה לכדור עם רדיוס *R*. נפח הפסאודוספירה הוא \frac \pi R^3, מחצית מנפח כדור עם רדיוס *R*.

עבור פסאודוספירה "מנורמלת" (כלומר, בעלת עקמומיות גאוס קבועה *1-*) שטח הפנים הכולל הוא 4\pi , בדיוק כמו שטח הפנים של כדור עם עקמומיות גאוס *1+*. ניתן להסביר תוצאה זאת כמסקנה מיידית ממשפט גאוס-בונה: אם נסתכל על כל אחת ממחציות הפסאודוספירה ונמתח מכל נקודה על שפת הדיסקה המרכזית מסילה גאודזית בכיוון מרכז הדיסקה, יתקבלו אינסוף רצועות פסאודוספיריות המהוות למעשה משולשים גאודזיים אינפיניטסימליים, והמגרעת הזוויתית של משולשים אלו יחסית לשטחם (על פי משפט גאוס-בונה). מכיוון ששתיים מצלעותיו של כל משולש כזה "נפגשות באינסוף", זווית אחת בכל משולש כזה היא בדיוק *0* מעלות, בעוד ששתי הזוויות האחרות מסתכמות ל- \pi - \epsilon  כאשר  \epsilon  היא הזווית המרכזית המתאימה לקשת המעגל (האינפיניטסימלית) המחברת בין שתי נקודות סמוכות על שפת הדיסקה המרכזית. לפיכך, המגרעת הזוויתית הכוללת של כל המשולשים הללו היא כגודל הזווית המרכזית של מעגל שלם – 2\pi , וזהו גם שטחה של מחצית הפסאודוספירה. את אותו התהליך ניתן להפעיל באופן דומה על מחצית ספירת יחידה כדי לקבל הוכחה מגאומטריה דיפרנציאלית לכך ששטחה 2\pi ; ההבדל הקונספטואלי בין המקרה הספירי למקרה הפסאודוספירי הוא שבראשון הגיאודזות נפגשות לאחר מרחק סופי (בקטבים של הכדור) בעוד שבמקרה השני הן נפגשות רק "באינסוף".

## ראו גם

* גאומטריה לא-אוקלידית
*מרחב עקום

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:צורות גאומטריות
קטגוריה:גאומטריה דיפרנציאלית
וילי קורסרי

**וילי קורסרי** (; 26 בדצמבר 1897 – 11 במאי 1998) הייתה סופרת ושחקנית הולנדית. בין ספריה הידועים ביותר שגם תורגמו לעברית "בלי מדים" ו"משלנו...".

## ביוגרפיה
וילי קורסרי נולדה בסינט-פיטרס-יטה , בלגיה. אביה, קורנליוס ניקולאס שמידט היה זמר ופסל ואמה. אליזבת כריסטינה בניט, הייתה מוזיקאית. שמה האמיתי היה וילהלמינה אנגלה דַווֶנְס-שמידט ווילי קורסרי היה שם העט ושם הבמה שלה. הספר הראשון שכתבה היה Nummers, אם כי לא הראשון שיצא לאור. היא הייתה סופרת ידועת-שם בהולנד, וספריה הרבים תורגמו לשפות רבות. בין השאר כתבה רומנים, ספרי מתח, מחזות ותסכיתים. ספריה התפרסמו באנגלית, צרפתית, גרמנית, דנית, שוודית, נורווגית, צ'כית, הונגרית, איטלקית ועברית. 

אביה ייעד אותה להיות זמרת אופרה אולם קולה התאים יותר להופעות בקברטים. היא התמידה בכך עד 1932. בשנות מלחמת העולם השנייה הסתירה עריק גרמני מהצבא ונאסרה, אולם שוחררה בגלל חוסר בראיות. פופולריות הגיעה לשיא בשנות ה-50 של המאה העשרים.  

וילי קורסרי מתה באמסטלפיין, הולנד בשנת 1998.

## ספריה שתורגמו לעברית
* "בלי מדים"
* משלנו... (ספר), 1945, תרגום שמואל שניצר, הוצאת המתמיד, 1957

## קישורים חיצוניים

* 

## הערות שוליים

קטגוריה:סופרות הולנדיות הידועות בשם עט
קטגוריה:סופרות הולנדיות
קטגוריה:הולנדיות שנולדו ב-1897
קטגוריה:הולנדים שנולדו ב-1897
קטגוריה:נפטרות ב-1998
קטגוריה:הולנדים שנפטרו ב-1998
מרי טראמפ

**מרי אן מקלוד טראמפ** (באנגלית: **Mary Anne MacLeod Trump**; 10 במאי 1912 – 7 באוגוסט 2000) הייתה אימו של איש העסקים, יזם הבנייה וכוכב הריאליטי, דונלד טראמפ, שנבחר לנשיא ארצות הברית ה-45 בשנת 2016 ולנשיא ה-47 בשנת 2024, כ-16 שנים לאחר מותה.

## ביוגרפיה

מרי אן מקלוד נולדה בכפר טונג  באי לואיס, שבארכיפלג לואיס והאריס בסקוטלנד. היא הייתה הצעירה מבין עשרה ילדים שנולדו למרי ולמלקולם, חוואי ודייג. בביתם דיברו גאלית. כשהתבגרה, עברה לגלאזגו, יום לאחר יום הולדתה ה-18 היגרה לניו יורק, על סיפון האונייה "טרנסילבניה". בהגיעה לאמריקה עם 50 דולרים, עברה לגור עם אחותה הגדולה כריסטינה בלונג איילנד. היא התפרנסה כעובדת משק בית במשך לפחות ארבע שנים וכך גם נרשמה במפקד האוכלוסין של ארצות הברית. בתחילת שנות ה-30 הכירה בנשף את פרד טראמפ, יזם נדל"ן מבוסס. השניים נישאו בינואר 1936 בטקס שנערך בכנסייה פרסביטריאנית. לאחר הטקס הדתי, נערכה קבלת פנים במלון קרלייל במנהטן בהשתתפות 25 אורחים בלבד. הזוג התגורר בשכונת ג'מייקה, אשר ברובע קווינס, ניו יורק.

ב-5 באפריל 1937 ילדה מרי טראמפ את בתם הראשונה, מריאן, ששימשה בתחילת המאה ה-21 כשופטת, ואחריה את פרדריק ג'וניור  (1938–1981), אליזבת (נולדה ב-1942), דונלד (נולד ב-1946) ורוברט (1948–2020). רק ב-10 במרץ 1942 התאזרחה.

ב-31 באוקטובר 1991, כשהייתה בת 79, נשדדה טראמפ באלימות קשה סמוך לביתה בקווינס. היא ספגה חבלות שגרמו לה שבר בצלעות, חבלות בפנים, שטף דם במוח, ונזק בלתי הפיך בראייתה ושמיעתה. נהג משאית בשם הרברט לורנס לכד את התוקף, נער בן 16, והוא נשפט והורשע בתקיפה.

בעלה פרד נפטר ב-25 ביוני 1999 והיא נפטרה כעבור שנה וחודשיים, ב-7 באוגוסט 2000. היא נקברה לצד בעלה ובנה, פרדריק ג'וניור, בקווינס.

## משפחה

## קישורים חיצוניים

* 
* 

## הערות שוליים

קטגוריה:אמהות של נשיאי ארצות הברית
מרי
קטגוריה:מהגרים מסקוטלנד לארצות הברית
קטגוריה:אמריקאים שנולדו ב-1912
קטגוריה:אמריקאיות שנולדו ב-1912
קטגוריה:אמריקאים שנפטרו ב-2000
קטגוריה:אמריקאיות שנפטרו ב-2000
אני ואתה (שיר של רחל)

שמאל|ממוזער|150px|המשוררת רחל בלובשטיין-סלע

**אֲנִי וְאַתָּה** הוא שיר שכתבה רחל המשוררת שנכלל באוסף שיריה **מנגד**.

## מילות השיר

## מבנה השיר ותכניו
השיר משולב בחריזה חובקת והוא בנוי משלושה בתים.

רחל דנה בשיר על המוסכמות החברתיות לפיהן האישה צריכה לחכות שהגבר ינסה לפנות אליה. בשיר רחל מבקרת מוסכמה זו, כפי שניתן לראות בתגובתו של הגבר בשיר לדבריה של הדוברת.

לרחל יש חבר. החבר יותר שקט ממנה והיא ממתינה יותר ממנו. היא אומרת שבתוך השקט, יש מבוך סודי, שבתוכן יש דרכים ללא מוצא דרך.

רחל לא רוצה להתחיל וליזום משהו ביניהן. היא מחכה וממתינה לאות כלשהו מחברה. היא עשתה זאת כי בעבר היה נהוג שהגבר יתחיל ולא האישה.

החבר לועג לרחל ואומר כי היא עקשנית. כל מה שהם יעשו, כל אחד מהם יבין ואז דרך שבתוך המבוך הסודי תראה כללא מוצא.

## לחנים וביצועים
להקת צבע טרי ביצעה את שירת היצירה בלחן של שייקה פייקוב.

## קישורים חיצוניים

* 
* רחל המשוררת, אני ואתה, באתר פרויקט בן-יהודה
* עוקמני בשיר "אני ואתה", האקדמיה ללשון העברית, 15 בנובמבר 2011

## הערות שוליים

קטגוריה:שירי שנות ה-1920
קטגוריה:שירים בעברית
קטגוריה:שירים שנכתבו על ידי רחל המשוררת
קטגוריה:שירים שהולחנו על ידי שייקה פייקוב
אני (שיר)

שמאל|ממוזער|150px|המשוררת רחל בלובשטיין-סלע
"**אֲנִי**" הוא שיר של המשוררת רחל. הוא נכתב בתרפ"ז 1927 ונכלל באוסף שיריה **ספיח**.

## מילות השיר

## מבנה השיר ותכניו
השיר בנוי משלושה בתים ונכתב בצורה של ביוגרפיה עצמית שבה היא מזכירה את העבר וההווה שלה.

בהווה, היא מספרת שהיא שקטה כמו מימי אגם אשר לא זורמים מהר כמו הכנרת. היא אוהבת ימי חול מכיוון שהם רגילים. אהבתה גדולה לתמימות כעיני התינוקות שרואים רק את התום והטוב שבעולם. בנוסף, היא אוהבת הוא שיריו של פרנסיס ז'ם אשר מביעים שקט, תמימות וכו'. בשירים אלה, רחל ראתה גם את עצמה בתקופה שבה היא קבלה את העולם כמו שהוא בלי ביקורות ובלי טענות.

בעבר, הנפש שלה הרגישה כמו חמשת המלאכים ולבשה בגדי ארגמן כמו שיש למלך או למלכה המעיד על ביטחון גדול. בראש ההרים היה לה שיא בביטחון שלה כאשר התאחדה עם  והייתה לה המון גאווה. בנוסף, היא צעקה כמו נשר, מלך העופות, כאשר הוא יוצא מקינו וצורח.

היא אומרת שהתקופות משתנות. מה שכך היה היה ומה שעכשיו הוא שונה. היא עכשיו שקטה כמו אגם שאין לו שום כוח, מלכות ועוצמה.

## לחנים וביצועים
* חוה אלברשטיין ביצעה את שירת היצירה בלחן של דני ליטני. בנוסף, שיר זה נמצא באוסף ביצועיה לשירי רחל אשר יצא ב-1968.
* השיר מופיע באלבומה של דורית ראובני, "כזאת אני" (1974), בלחנה של דפנה אילת.
* אחינועם ניני ביצעה את שירת היצירה בלחן של גיל דור.
* בשנת 2020 הקליטה תמר גלעדי ביצוע לשיר, בלחן של רם חן ועיבוד של רמי הראל.

## ראו גם
* רק על עצמי

## קישורים חיצוניים

* רחל המשוררת, אני, באתר פרויקט בן-יהודה

## הערות שוליים

קטגוריה:שירי 1927
קטגוריה:שירים בעברית
קטגוריה:שירי חוה אלברשטיין
קטגוריה:שירי דורית ראובני
קטגוריה:שירים שנכתבו על ידי רחל המשוררת
קטגוריה:שירים שהולחנו על ידי דפנה אילת
נמל התעופה הבין-לאומי ולדיווסטוק

**נמל התעופה הבין-לאומי ולדיווסטוק** (ברוסית: **Международный аэропорт Владивосток**) הוא נמל תעופה בינלאומי ליד העיירה ארטיום במחוז פרימוריה שברוסיה, 44 ק"מ צפונית לעיר ולדיווסטוק. בעבר נודע גם בשם נמל התעופה קנביצ'י על שם הכפר הסמוך.

## היסטוריה
ב-1931 נבנה נמל התעופה ולדיווסטוק וב-1932 החלו להתבצע בו טיסות מסחריות. לאחר מלחמת העולם השנייה שימש נמל התעופה למטוסים לצורכי חקלאות, פיקוח ומחקר על חופים ויערות במזרח הרחוק. טיסת נוסעים בין ולדיווסטוק ומוסקבה התבצעה לראשונה ב-1948 באמצעות מטוס איליושין 12. בין 1959 ל-1964 נבנה קומפלקס מתקני קרקע על מנת שהנמל יוכל לקבל מטוסים גדולים יותר.

## קישורים חיצוניים

* 

ולדיווסטוק
קטגוריה:ולדיווסטוק
פרויקט הקרמיקה הלבנטינית

**פרויקט הקרמיקה הלבנטינית** (באנגלית: **The Levantine Ceramics Project**, בראשי תיבות: **LCP**) הוא מיזם שנועד לאפשר איסוף מידע שיטתי על כלי החרס (הנקראים על ידי הארכאולוגים  כלי קרמיקה)  הנמצאים באתרים ארכאולוגים באזור הלבנט. בצורה אינטראקטיבית ומדעית, ובכך להקל על המחקר הארכאולוגי של חוקרים וארכאולוגים בנושא. הפרויקט הוקם בשנת 2011 על ידי פרופסור אנדראה ברלין (Andrea M. Berlin) מאוניברסיטת בוסטון.

## הפרויקט
לפרויקט שני מרכיבים: אתר אינטראקטיבי וסדנאות תקופתיות. הפרויקט עוסק בכל התקופות הקרמיות מהתקופה הנאוליתית מ-5500 לפנה"ס ועד סוף התקופה העות'מאנית בשנת 1920, וכולל את כל אזורי הלבנט, שטחים הנמצאים בטורקיה, סוריה, לבנון, קפריסין, ארץ ישראל, ירדן, ומצרים. מטרת הפרויקט היא לייצר מאגר מידע דיגיטלי גדול אשר יקל על החוקרים לשתף פעולה ולחפש עדויות קרמיות.

המאגר מכיל מידע על כלים, צורות, חומרים, ומידע פטרוגרפי העוסק בזיהוי מקום ייצור על סמך הרכב החומר ממנו עשוי הכלי. הפרויקט ואתר האינטרנט הוקמו כדי לשמש כלי מחקר חדש, אשר מעבר להיותו מאגר מידע קרמי גדול, יקשר בין חוקרים ויעודד מחקר.

הפרויקט מקיים אחת לשנה סדנת עבודה שבו נפגשים החוקרים, מציגים את הגילויים החדשים שלהם, ודנים בנושאים משותפים. הסדנאות החלו להתקיים ב-2012. הסדנה הראשונה התקיימה באתונה, יוון. בנוסף, התקיימו סדנאות בישראל, בירושלים ובחיפה, בבלגיה בלוון, צרפת בליון, ארצות הברית באן ארבור במישיגן ובבוסטון. הסדנאות פתוחות לחוקרים וסטודנטים, ולכל מי שמעוניין בחקר כלי חרס מאזור הלבנט.

אתר האינטרנט פתוח לציבור הרחב לחיפוש וצפייה. באתר מופיעים גם חומרים אשר טרם פורסמו וגם חומרים שפורסמו לפני שנים רבות. חוקרים מכל העולם יכולים להעלות מידע חדש לאתר (לאחר הרשמה).

## תרומותיו העיקריות של הפרויקט
*שיתוף מידע שהוא קריטי למחקר הארכאולוגי בין חוקרים, אשר אלמלא האתר והסדנאות, ככל הנראה לא היו נפגשים (לדוגמה חוקרים ישראלים וחוקרים סורים).
*מתן יכולת להשוות בין ערכים באתר, לזהות טעויות, לזהות ערכים שייתכן וזהים ויש לאחדם. האתר מספק פלטפורמה נוחה ביותר לתקשורת בין מזיני ערכים שונים, דיון על סוגיות שבמחקר ובכך מסייע לקידום המחקר.
*הוא משמש כבסיס נתונים הנגיש לכולם. ניתן להעלות ערכים שיהיו זמינים רק לחוקרים עצמם, כמו גם ערכים הפתוחים לכולם. חוקרים יכולים לסנן את מאגר הנתונים לפי מספר רב של פרמטרים.

## קישורים חיצוניים

*אתר פרויקט הקרמיקה הלבנטינית 
*מידע על הפרויקט כולל סרטוני הסברה באתר בית הספר האמריקאי לחקר המזרח
*The Levantine Ceramics Project (LCP) Workshop, סדנת עבודה בפרויקט במכון אולברייט למחקר ארכאולוגי שהתקיים ב-2014
*The Levantine Ceramics Project, מאמר של Andrea M. Berlin באתר The CSA Newsletter

## הערות שוליים

קטגוריה:מכוני מחקר לארכאולוגיה
קטגוריה:קדרות בארץ ישראל בעת העתיקה
מיסטרל (רוח)

ממוזער|תיאור היווצרות רוח המיסטרל, עקב רמה ברומטרית באוקיינוס האטלנטי ושקע ברומטרי בים הצפוני, רוח שעוברת את דרום צרפת ומשפיעה על הים התיכון.
ה**מיסטרל** היא רוח חזקה, קרה, צפונית/צפון-מערבית בדרך כלל, מאזור מפרץ ביסקאיה בצרפת, בחוף האטלנטי, אל מפרץ ליון, שבצפון חוף הים התיכון. הרוח מגיעה למהירויות של 66–80 ומעלה קמ"ש; היא יכולה לעיתים אף לעבור 180 קמ"ש.

הרוח אופיינית לחורף ולאביב וחוזקה מתעצם דווקא בחילופי עונות אלו, אך תיתכן בכל עונות השנה. על פי המדווח מהירותה אינה יורדת מ-30 קמ"ש, והיא יכולה להימשך בין 65 שעות רצופות, עד כמה ימים.

בצרפת השם מתייחס לרוח חזקה, קרה, צפונית או צפון מערבית, הצוברת תאוצה, בעוברה בעמקי נהרות הרון והדורנס, לכיוון שפלת הים-התיכון באזור הקאמארג. הרוח משפיעה על אזורי הלנגדוק והפרובאנס, שם היא מורגשת כרוח מערבית חזקה. יש למיסטרל השפעה חזקה לאורך החוף הים-תיכוני של צרפת, ולעיתים קרובות נוצרות סופות וסערות פתאומיות בים בין קורסיקה לאיים הבלאריים.

המיסטרל מביא עמו לרוב מזג אוויר בהיר; רוח זו היא גורם חשוב באקלים של פרובאנס. מהירותה הממוצעת ביום היא כ-50 קמ"ש ויותר, והיא גוברת בלילה. בדרך כלל המיסטרל נושבת במשך יותר מיומיים, לעיתים אף יותר משבוע.
דומה לרוח המיסטרל היא רוח הטראמונטן - רוח קרה ועזה, צפונית או צפון-מערבית (בלאנגדוק התחתון, ברוסיון, בקטלוניה ובאיים הבלאריים). רוח הטראמונטן דומה למיסטרל בגורמי היווצרותה ובהשפעותיה, אך היא נושבת ב"מסדרון אוויר" אחר: היא מתעצמת בעוברה בין הרי הפירנאים והמאסיף סנטרל - בעוד המיסטרל נושבת בתוך עמק הרון, בין האלפים למאסיף סנטרל.

## קישורים חיצוניים

* אתר "שמות הרוחות" כולל הסבר על המיסטרל - באנגלית
* הרוחות המיסטריאליות באתר מעבדת המחקר של צי ארצות הברית 
* 

קטגוריה:צרפת: מדע וטכנולוגיה
קטגוריה:רוחות
קטגוריה:אקלים ים-תיכוני
Trafalgar (אלבום)

שמאל|ממוזער|250px|ציורו של ניקולס פוקוק שחלק ממנו מתנוסס על עטיפת האלבום

**Trafalgar** (טרפלגר) הוא האלבום התשיעי של להקת בי ג'יז. האלבום הוקלט בתחילת שנת 1971 ויצא תחילה בספטמבר 1971 בארצות הברית ולאחר מכן בנובמבר 1971 בבריטניה. על אף שאין קשר תוכני בין השירים, נחשב האלבום לאלבום קונספט הודות לצליל האחיד של השירים. האלבום מסתיים בשיר "Walking Back to Waterloo" המתייחס במרומז לקרב טרפלגר, שציור המתאר את הקרב המפורסם מתנוסס על עטיפת האלבום. זהו אלבומם היחיד של הבי ג'יז בו מופיע קרדיט שווה למתופף ג'ף ברידג'פורד יחד עם שאר שלושת האחים גיב. בשונה ממהדורת האלבום שהופצה בכל העולם, כללה המהדורה שהופצה בארצות הברית שני שירים נוספים שלא הופיעו מאוחר יותר באף מהדורה של האלבום.

האלבום הצליח בארצות הברית באופן בינוני אך השיר **How Can You Mend a Broken Heart?** הגיע למקום הראשון במצעדים בארצות הברית. הבלדה **Israel** יצאה כסינגל בהולנד, שם הגיע השיר במצעדים למקום ה-22.

## שירי האלבום
#How Can You Mend a Broken Heart
#Israel
#The Greatest Man in the World
#It's Just the Way
#Don't Wanna Live Inside Myself
#Country Woman
#Somebody Stop the Music
#Trafalgar
#We Lost the Road
#Dearest
#When Do I
#Lion in Winter
#Remembering
#Walking Back to Waterloo

## השתתפו בהקלטות
*בארי גיב - שירה, קולות רקע, גיטרה
*רובין גיב - שירה, קולות רקע
*מוריס גיב - קולות רקע, בס, פסנתר, מלוטרון, גיטרה, אורגן, שירה
*ג'ף ברידג'פורד - תופים
*אלן קנדל - גיטרה
*ביל שפרד - תיזמור

## קישורים חיצוניים

קטגוריה:אלבומי קונספט
קטגוריה:אלבומים באנגלית
קטגוריה:אלבומי רוק קל
תל ארביד

ממוזער|300x300 פיקסלים|תל ארביד מסומן באדום באגן הניקוז של נהר חבור
**תל ארביד **הוא אתר ארכאולוגי השוכן באגן הניקוז של נהר חבור במחוז אל-חסכה בסוריה. האתר שוכן 45 ק"מ דרומית לתל מוזאן, האתר שבו שכנה העיר העתיקה אורקש.

## היסטוריה
המידע על האתר מקורו בחפירות הארכאולוגיות. הממצאים הארכאולוגיים מראים שתקופת הזוהר והשגשוג של היישוב באתר התרחשה באלף השלישי לפנה"ס.

האתר היה מיושב בהרחבה במהלך התקופה השושלתית הקדומה במסופוטמיה , החל מ-2900 לפנה"ס, בעיקר בתקופה שבין 2900–2600 לפנה"ס, המקבילה לתקופה הארכאולוגית נינוה V. השרידים הארכאולוגים מתקופה זאת מכסים כמעט את כל האתר. ההתיישבות באתר המשיכה לתקופה מאוחרת יותר, בין השנים 2600–2350 לפנה"ס.

אתרים אחרים באזור אגן נהר החבור שהם בני זמנם של אתר זה הם המוקאר  ותל שאע'ר בזאר.

האתר היה מיושב בתקופות מאוחרות יותר לסירוגין, בתקופה האכדית (2350–2150 לפנה"ס לערך), תקופת מיתני (המאה ה-16 עד המאה ה-13 לפנה"ס), התקופה הנאו-בבלית (סוף המאה ה-7 עד סוף המאה ה-6 לפנה"ס) והתקופה ההלניסטית.

## ארכאולוגיה
האתר כולל תל ראשי גדול ועוד ארבע תלוליות קטנות בשטח כולל של 380 דונם. הנקודה הגבוהה באתר היא 30 מטר לערך. הממצאים הארכאולוגיים בתל הראשי כוללים ממצאים מהתקופה השושלתית הקדומה, האכדית ומיתני. בשכבה של "נינוה V" נמצאו שני מבנים מונומנטלים.

החפירות הראשונות באתר נעשו בין השנים 1934–1936 על ידי צוות של המוזיאון הבריטי בראשותו של הארכאולוג הבריטי מקס מלוואן. ממצאים שנחפרו בעונות חפירה אלה הועברו למוזיאון הבריטי, למכון לאוספי ארכאולוגיה  של הקולג' האוניברסיטאי של לונדון, למוזיאון אשמוליאן באוקספורד ולסוריה.

ב-1990 נעשה באתר סקר ארכאולוגי על ידי ברטיל ליונט  מהמרכז הלאומי למחקר מדעי בפריז. ב-1996 החלה באתר חפירה חדשה בצוות משותף פולני וסורי, בראשותם של פיוטר בילינסקי (Piotr Bieliński) מהמרכז הפולני לארכאולוגיה של המזרח התיכון באוניברסיטת ורשה וד"ר אחמד סרייה (Ahmad Serriyeh) מאוניברסיטת דמשק. החפירות הארכאולוגיות נמשכו עד עונת 2010. בשנת 2000 הצטרפה אליהם משלחת משותפת אוסטרית-אמריקאית מאוניברסיטת וינה.

## קישורים חיצוניים

* Polish-Syrian Archaeological Expedition to Tell Arbid
* Polish Centre of Mediterranean Archaeology
* Austrian-American Expetition to Tell Arbid in 1999
* Podcast - Tell Arbid and the Bronze Age in Syria, Ahmad Serrieh, director of Syrian museums, syrian department of antiquities

## הערות שוליים

קטגוריה:סוריה: אתרים ארכאולוגיים
קטגוריה:ערים עתיקות שנהרסו
קטגוריה:אתרים מתקופת הברונזה בסוריה
נמל התעופה חברובסק

**נמל התעופה חברובסק-נובי** (ברוסית: **Аэропорт Хабаровск-Новый**) הוא נמל תעופה בינלאומי השוכן ליד העיר חברובסק שבמחוז חברובסק, רוסיה. הנמל מהווה בסיס פעולה מרכזי משני של חברת אארופלוט במזרח הרחוק הרוסי.

## היסטוריה
נמל התעופה נבנה ב-1938 עם התנועה האווירית הגוברת בברית המועצות בשנות ה-30. ב-1953 נחנך מסלול נחיתה באורך 2,500 מטר. ב-21 במרץ 1954 נכנס לשימוש טרמינל נוסעים בעל קיבולת של 400 נוסעים בשנה. ב-1964 נחנך טרמינל חדש. ב-1970 קיבל נמל התעופה סטטוס בינלאומי והשלים את טיסת הצ'רטר הבינלאומית הראשונה, לאוסקה שביפן: על המטוס היו המשתתפים של התערוכה הבינלאומית אקספו 70'.

## קישורים חיצוניים

חברובסק
קטגוריה:חברובסק
סלוגן (הרלדיקה)

**סלוגן** הוא ביטוי קצר המתמצת רעיון, שאיפה או דרך־חיים, של משפחת אצולה, ארגון או מדינה. הסלוגן הוא משפט קצר וקליט שבא להעביר את המוטו של משפחת האצולה, בצורה שתיזכר היטב.

## גלריה

קובץ:Seal of the Marshall Islands.svg|alt=|סמל איי מרשל עם הסלוגן "**REPUBLIC OF THE MARSHALL ISLANDS**" (באנגלית: "רפובליקת איי מרשל")
קובץ:Grand Royal Coat of Arms of France & Navarre.svg|alt=|הסמל המלכותי הגדול של צרפת ונאוורה עם הסולגן "**Montjoie Saint Denis**"


## קישורים חיצוניים

קטגוריה:התקנים הרלדיים
נמל התעופה סמרה קורומוץ'

**נמל התעופה הבינלאומי סמרה קורומוץ** (ברוסית: **Международный аэропорт Курумоч**) הוא נמל תעופה בינלאומי השוכן כ-35 ק"מ צפונית לעיר סמרה שבמחוז סמרה, רוסיה. מקור השם קורומוץ' נובע מהכפר בשם זה, השוכן כ-7 ק"מ דרומית-מערבית לנמל.

## היסטוריה
בניית נמל התעופה החלה ב-19 בדצמבר 1957 בהתאם לצו של מועצת השרים של ברית המועצות. בתחילה תוכנן נמל התעופה לשמש לצרכים צבאיים וייצוא/ייבוא של סחורה. הנמל שימש גם כתחנת מעבר למטוסים שהיו צריכים תדלוק.  ב-27 בפברואר 1961 יצאה הטיסה המסחרית הראשונה מנמל זה לנמל התעופה הבינלאומי שרמטייבו במוסקבה. ב-15 במאי 1961 קיבל נמל התעופה באופן רשמי סטטוס של נמל פנימי. בין השנים 1965 ל-1970 נבנו האנגר תחזוקה, מתקן לניהול כבודה, בית מלון, מסלול נחיתה שני ומתקנים לאחסון נפט. ב-1993 קיבל נמל התעופה סטטוס בינלאומי.

## גלריה

קובץ:Kurumoch International Airport 2.png
קובץ:Kurumoch International Airport 3.jpg


## קישורים חיצוניים

* 

## הערות שוליים

סמרה קורומוץ'
קטגוריה:סמרה
ריקי גל (אלבום)

**ריקי גל** הוא אלבום הבכורה של הזמרת ריקי גל, שיצא במרץ 1987.

## הפקה
בשנת 1986 עבד מתי כספי על אלבום וחיפש זמרת שתבצע אותו. הוא סבר שהשירים הללו לא התאימו לאופי שלו כזמר ולא התאימו לקול שלו. לאחר התלבטויות רבות הבין כספי שהשירים האלו מתאימים לקול הרבה יותר נוקב ומתכתי, שיש בו אנרגיות שאינן מצויות בקולו. "פתאום קיבלתי הארה", אומר כספי, "והבנתי שזה מתאים לריקי. פניתי אליה, ומשם זה התחיל".

גל הסכימה מיד. השניים נכנסו לאולפן וכעבור שנה, ב-1987 יצא אלבום הבכורה של ריקי גל, בהפקתו המוזיקלית של מתי כספי, שגם הלחין ועיבד את כל שירי האלבום, שהיו ברובם בסגנון רוק. האלבום הציג את גל כזמרת רוק חושנית ומלאת עוצמה.

השירים שהתפרסמו מתוך האלבום היו: "ליל שרב" ו"הנה פתחתי חלון" שכתב נתן זך, "מערבה מכאן" שכתבה תרצה אתר ו"ילד אסור ילד מותר" שכתב יעקב גלעד.

כמו כן נכלל באלבום שיר בשם "נערת הרוק" שכתב יצחק לאור, שנפסל לשידור בתחנות הרדיו בעקבות תוכנו, המכיל ביטויים מיניים בוטים. רק מאוחר יותר הותר לתחנות הרדיו להשמיע את השיר.

האלבום זכה להצלחה והגיע למעמד "אלבום זהב".

## שירי האלבום

* **לחנים, עיבודים והפקה מוזיקלית - מתי כספי.**
* בתקליט: שירים 1–4 - צד א', שירים 5–9 - צד ב'.

## משתתפים באלבום
##### נגנים
* מתי כספי: תופים, קונגוס וכלי הקשה, מפוחית, פסנתר אקוסטי, פנדר רודס, קלווינט, סינתיסייזר Yamaha G.S.-1, גיטרה בס ב-"ליל שרב", אפקטים, קולות
* חיים רומנו וארז נץ: גיטרה חשמלית
* רמי לוין: פסנתר קלאסי, קלידים, פסנתר פנדר, סינתיסייזרים: Yamaha DX7, Yamaha G.S.-1.
* קובי כהן: גיטרה בס (חוץ מ-"ליל שרב")
* להקת פיקוד המרכז: מחיאות כפיים (בשיר "פה ושם")

##### קרדיטים
* הוקלט באולפני "טריטון", 1987.
* טכנאי הקלטה ומיקס: יעקב מורנו.
* עוזר טכנאי: יועד נבו.

* מפיק: דודו אלהרר.
* עוזרת הפקה: עפרה קיזי.
* מפיק אחראי: זאב אולמן.

* צילום עטיפה: יקי הלפרין.
* צילום אחורי: רויטל אמיתי-טביב.
* סדר צילום: א.ס. בע"מ.
* עיצוב עטיפה: מיכל לויט.

## קישורים חיצוניים

* 
* 
*ילד אסור ילד מותר | ריקי גל, פרק מההסכת "שיר אחד" של כאן - תאגיד השידור הישראלי, 1 במרץ 2021

## הערות שוליים

קטגוריה:אלבומי בכורה מ-1987
קטגוריה:אלבומי ריקי גל
קטגוריה:אלבומי רוק ישראליים
קטגוריה:אלבומי זהב בישראל
קטגוריה:אלבומים בעברית
קטגוריה:אלבומים שהופקו על ידי מתי כספי
קטגוריה:אלבומים שהוקלטו באולפני טריטון
בימה מתרוממת ניידת

שמאל|ממוזער|החלפת פרסום פוסטר בלונדון באמצעות בימה מתרוממת ניידת
**בימה מתרוממת ניידת** (באנגלית: **Aerial Work Platform**, מוכרת גם כ"במת הרמה"), היא מכשיר מכני המשמש לגישה זמנית עבור אנשים או ציוד בגובה. ישנם סוגים שונים של בימות מתרוממות ניידות, בהם כאלו המורמים על ידי מנוף טלסקופי וכאלו המורמים על ידי מספריים.

בימה מתרוממת ניידת משמשת בעיקר למטרות תחזוקה, בנייה או חירום. היא מיועדת להרים משקל מוגבל יחסית, בדרך כלל פחות מטון. 

בשנת 2014, הציגה חברת JLG Industries  האמריקנית בימה בגובה 56.4 מטרים, ובכך שברה את השיא הקודם של חברת Genie , שהיה 54.9 מטרים.

## מנגנוני הרמה

ישנם מספר סוגים שונים של מנגנוני הרמה. המנגנון המקובל ביותר הוא הידראולי או פנאומטי.

אחד מסוגי הבימות המתרוממות, מתרומם אנכית בעזרת מנגנון של תומכות מתקפלות בצורת "X" המכונה גם מנגנון מספריים. על מנגנון זה הוגש פטנט בשנת 1963.

## קישורים חיצוניים

## הערות שוליים

קטגוריה:אמצעי העברה אנכית
OpenVAS

**OpenVAS** (שם מלא: "**Open** **V**ulnerability **A**ssessment **S**ystem") היא תוכנת קוד פתוח, המשמשת לסריקה ואיתור פגיעויות ברשתות מחשבים.

לתוכנה מסד נתונים רחב המכיל כ-47,000 פגיעויות רשת שונות המתעדכנים מעת לעת. (נכון ליוני 2016).

התוכנה נכתבה בשנת 2005 תחת השם GNessUs, כגרסת קוד פתוח של סורק פגיעויות הרשת, Nessus, לאחר שחברת Tenable Network Security, החלה ליישם אידאולוגית קוד סגור.

OpenVAS, נכתבה על ידי Greenbone Networks GmbH ושוחררה בתאריך 19 בפברואר 2012 (גרסה OpenVAS 4).

בחלק מהפצות קאלי, מותקנת התוכנה באופן מובנה תחת הנתיב הבא:

```text
Kali Linux > Vulnerability Analysis > OpenVAS > openvas initial setup
```


## קישורים חיצוניים

* 

קטגוריה:תוכנה חופשית
פיגוע הירי במועדון הלילה באיסטנבול (2017)

**פיגוע הירי במועדון הלילה באיסטנבול** התרחש ב-1 בינואר 2017 סמוך לשעה 01:15 באיסטנבול שבטורקיה. במהלך חגיגות השנה האזרחית החדשה, מחבל חמוש פתח בירי במועדון הלילה "ריינה" ברובע בשיקטש של איסטנבול, טורקיה, אחד המועדונים המפורסמים ביותר בעיר, אליו מגיעים בעיקר תיירים ממדינות אחרות. המחבל רצח 39 אנשים ופצע 69. ארגון המדינה האיסלאמית נטל אחריות לפיגוע.

## רקע
כוחות הביטחון ברחבי העולם נערכו לאבטחת חגיגות השנה החדשה בצל האיומים לפיגועי ארגון דאעש במוקדי החגיגות, במיוחד במדינות מערביות. ב-31 בדצמבר עצרו כוחות הביטחון הטורקיים שמונה פעילי דאעש, בחשד שתכננו לבצע פיגועים לפני ראש השנה האזרחית בבירה אנקרה. במדינות רבות באירופה סידורי האבטחה הודקו, ומחסומים הוקמו במקומות שונים. המטה ללוחמה בטרור בישראל פרסם אזהרת מסע להודו ברמה 3, המוגדרת "איום קונקרטי בסיסי". בעקבות הערכת מצב, פורסם כי ישנה אפשרות למימוש פיגועי טרור נגד יעדים מערביים ותיירותיים "בטווח המיידי". בעל המועדון אמר לעיתון "הורייט" כי הייתה התרעה מהמודיעין האמריקאי ובעקבותיה החליטו להגביר את האבטחה במקום.

## הפיגוע
דיווחים ראשוניים מסרו על שני מחבלים מחופשים לסנטה קלאוס, אך בהמשך דווח על מחבל יחיד שלא היה מחופש. המחבל הגיע למועדון בשעה 01:15 כשהוא נושא רובה קלשניקוב AK-47 מוסתר מתחת למעילו, ירה בשומר בכניסה, נכנס למועדון ופתח בירי ללא הבחנה במבלים. המחבל שהה שבע דקות במועדון וטען את הנשק האוטומטי שלו פעמיים לפני שנמלט.
בזמן הירי שהו במועדון 700–800 אנשים שחגגו את השנה האזרחית החדשה. מבלים שהיו במקום קפצו למי נהר הבוספורוס הסמוך על מנת לברוח מהירי, ומשטרת איסטנבול פעלה למשות אותם מהמים. אמבולנסים וניידות משטרה רבות הקיפו את האזור. אחד הניצולים אמר כי היורה צעק "אללה אכבר" בהתקפה.

ארגון המדינה האסלאמית נטל אחריות על הפיגוע, ובהודעתו ציין שבמועדון "חגגו את חג הנוצרים הכופרים" ותקף את טורקיה על חלקה במלחמת האזרחים בסוריה.

## חקירה
המחבל נמלט כשהוא משאיר את הרובה מאחוריו, ומשטרת טורקיה פתחה בחיפושים אחריו. ב-4 בינואר הודיע שר החוץ הטורקי כי זהותו של המחבל מהפיגוע באיסטנבול ידועה לצוות החקירה, אך לא מסר פרטים נוספים. בימים שלאחר האירוע בוצעו מספר מעצרים באזור איזמיר. לדברי צוות החקירה ישנם קווי דמיון בין הפיגוע במועדון לבין הפיגוע בנמל התעופה איסטנבול אטאטורק. ב-17 בינואר דווח שהמחבל נלכד בפרוור של איסטנבול. הוא זוהה כעבדול קדיר משאריפוב, ממוצא אוזבקי.

## קורבנות

בין ההרוגים היו עשרה אזרחים טורקים, אזרח טורקי-בלגי, שבעה קורבנות מסעודיה, שלושה מלבנון, שלושה מעיראק, שניים מתוניסיה, שניים מהודו, שניים ממרוקו, שניים מירדן, והרוג אחד מהמדינות הבאות: כווית, קנדה, ישראל (ליאן נאסר, צעירה מטירה), סוריה ורוסיה. כמו כן נהרגו שני תושבי בוואריה, אחד מהם אזרח טורקי והשני טורקי-גרמני.

## ראו גם
* מתקפת הטרור באיסטנבול

## קישורים חיצוניים

## הערות שוליים

קטגוריה:פיגועי ירי
איסטנבול
קטגוריה:איסטנבול: פיגועי טרור
קטגוריה:המדינה האסלאמית: פיגועים באירופה
קטגוריה:2017 בטורקיה
דרלינג (סרט)

**דרלינג** (באנגלית: **Darling**) הוא סרט דרמה בריטי משנת 1965 בבימויו של ג'ון שלזינגר עם ג'ולי כריסטי, דירק בוגרד ולורנס הארווי בתפקידים הראשיים.

זה סרטה השני של כריסטי בבימויו של שלזינגר. הראשון היה "בילי בדאי" (1963) והשלישי היה "הרחק מן ההמון הסוער" (1967).

הסרט זכה בשלושה פרסי אוסקר: ג'ולי כריסטי זכתה בפרס אוסקר לשחקנית הטובה ביותר וכן זכה הסרט בפרס אוסקר לתסריט המקורי הטוב ביותר ובפרס אוסקר לעיצוב התלבושות הטוב ביותר.

הסרט זכה גם בארבעה פרסי באפטא לקולנוע: השחקן הטוב ביותר והשחקנית הטובה ביותר (דירק בוגרד וג'ולי כריסטי), התסריט והעיצוב האמנותי. נוסף לכך הוא זכה במועמדויות ופרסים נוספים רבים.

ב-1999 הוא נבחר על ידי מכון הסרטים הבריטי כאחד ממאה הסרטים הבריטים הגדולים של המאה ה-20.

## תקציר העלילה
דיאנה סקוט (ג'ולי כריסטי) היא דוגמנית צעירה ומשועממת הרוצה לפרוץ ולהצליח בעולם השעשועים אך היא תקועה בנישואי בוסר עם בעל עצלן ומשעמם. יום אחד היא מתראיינת ברחוב על ידי כתב הטלוויזיה רוברט גולד (דירק בוגרד). רוברט נשוי ואב לשני ילדים רוצה גם הוא ריגושים בחייו. בין השניים מתפתח רומן אהבה והם עוברים לגור ביחד לאחר שרוברט נפרד מאשתו וילדיו.

דרך רוברט היא מתוודעת לחוג החברה הגבוהה, משתתפת כנערת הגרלה בנשף צדקה לרעבים באפריקה באירוע בו כולם זוללים סובאים ומהמרים. באירוע זה היא פוגעת במיילס ברנד (לורנס הארווי) מנהל שיווק של מפעל גדול לזכוכית ורודף נשים. הוא ההפך מרוברט. בעוד שרוברט הוא אדם משכיל המתעמק בעבודתו העיתונאית ומשאיר אותה משועממת, מיילס מקסים אותה בחיזוריו. יחסיה עם רוברט מתערערים לאחר שהיא נכנסת להריון ממנו ועוברת הפלה.

מיילס לוקח אותה לפריז, מראה לה את נפלאות העיר ומשתף אותה במסיבת חשק. לאחר שהיא חוזרת ללונדון היא נפגשת עם רוברט שמכנה אותה זונה ועוזב אותה.

צלם הומוסקסואל (רולנד קוראם) מצלם סדרת תמונות מוצלחות שלה ומיילס משכנע את הנהלת המפעל לבחור בה בתור שחקנית בסרט פרסומת של החברה המצולם באיטליה.

הצילומים נערכים בארמון מפואר של הנסיך צ'זארה דה לה רומיטה (חוסה לואיס דה וילאלונגה). הנסיך הוא אלמן עם שבעה ילדים שהגדול מביניהם הוא בגילה של דיאנה.

הנסיך מציע לה נישואים ואחרי התלבטות היא מסכימה. החתונה מתפרסמת בכל אמצעי התקשורת ודיאנה זוכה לתואר "הנסיכה".

דיאנה משתעממת בארמון הגדולה כשהיא מוקפת משרתים ובעלה נעדר משם לרגל עסקיו. היא יוצרת קשר עם רוברט ומגיעה ללונדון. הם שוכבים ביחד והיא מודיעה לו שהחליטה לא לחזור לאיטליה. רוברט מזמין לה כרטיס טיסה לרומא, מסיע אותה בכוח לשדה התעופה ושם נפרד ממנה.

## קישורים חיצוניים

* קדימון לסרט דרלינג, באתר יוטיוב
* הסרט דרלינג, באתר TCM

קטגוריה:ערכים שבהם תבנית בריטניקה אינה מתאימה
קטגוריה:זוכי פרס גלובוס הזהב לסרט הזר הטוב ביותר
קטגוריה:מכון הסרטים הבריטי: מאה הסרטים הבריטיים הטובים ביותר
קטגוריה:סרטי 1965
קטגוריה:סרטי דרמה בריטיים
קטגוריה:סרטי שחור-לבן בריטיים
קטגוריה:סרטים באנגלית
קטגוריה:זוכי אוסקר: התלבושות הטובות
קטגוריה:סרטי ג'ון שלזינגר
LP (זמרת)

**לאורה פרגוליצי** (באנגלית: **Laura Pergolizzi**, נולדה ב-18 במרץ 1981), אשר ידועה בשם הבמה **LP**, היא זמרת ופזמונאית אמריקאית בסגנון פופ ורוק. היא נולדה בלונג איילנד ומתגוררת מ-2010 בלוס אנג'לס. פרגוליצי פרסמה עד היום שבעה אלבומים ושלושה EP's. כפזמונאית, כתבה שירים בין היתר עבור שר, בקסטריט בויז, ריהאנה וכריסטינה אגילרה.

## ביוגרפיה
לפרגוליצי שורשים איטלקיים ואיריים. סביה היגרו לניו יורק מנאפולי ופלרמו. היא גדלה בהונטינגטון, לונג איילנד. למדה בתיכון וולט ויטמן, אותו סיימה בשנת 1996. לאחר סיום לימודיה עברה לניו יורק. בזמן זה אימצה את הכינוי "LP", שהם ראשי התיבות של שמה. LP היא פמיניסטית ולסבית מוצהרת מאז יציאת אלבומה הראשון. היא מגדירה את עצמה כבעלת מגדר נייטרלי.

דייוויד לאורי מלהקת קראקר שמע אותה מופיעה, ובעקבות כך הכניס את השיר "סינדרלה" לאלבום של הלהקה שיצא בשנת 1998, "ג'נטלמן בלוז". לאחר מכן הפיק את אלבום הבכורה שלה, "Heart-Shaped Scar", שיצא בשנת 2001 דרך חברת "Koch Records".

אלבומה השני, "Suburban Sprawl & Alcohol", יצא ביוני 2004 על ידי "Lightswitch Records". באלבום זה שיתפה פעולה יחד עם המפיקה והכותבת וסולנית 4 נון בלונדס לינדה פרי. הסינגל הראשון מתוכו שימש כשיר הפתיחה של העונה השנייה והשלישית של הסדרה הלסבית "South of Nowhere" . למרות סיבוב הופעות נמרץ והביקורות החיוביות, האלבום לא זכה להכרה נרחבת.

ב-2010 פרצה כפזמונאית עם כתיבת השיר "Cheers" לריהאנה ומיד לאחר מכן עם כתיבת השיר "Beautiful People" לכריסטינה אגילרה.

אלבומה השלישי "Forever for Now" יצא ביוני 2014 ואלבומה הרביעי "Lost on You" יצא ב-2015. לפני פרסומו יצא לאור הסינגל הראשון, "Muddy Waters", אשר התנגן בסצנת סיום העונה הרביעית של "כתום זה השחור החדש". האלבום הרביעי היווה את פריצת הדרך של LP והשיר "Lost on You" זכה להצלחה בקנה מידה בינלאומי והגיע לדירוגים גבוהים במצעדים בצרפת, פולין, סרביה, טורקיה, יוון ושווייץ. בישראל השיר כיכב למעלה מעשרה שבועות רצופים במקום הראשון במצעד ההשמעות של הרדיו.

LP שרה דואט עם הזמרת הצרפתייה מילן פארמר. הסינגל נכנס מיד למקום הראשון של iTunes הצרפתי. השיר מופיע באלבום האולפן האחד עשר של פארמר שנקרא "Désobéissance".

LP הופיעה במועדון הבארבי ביולי 2017 כחלק ממסע ההופעות שלה באירופה ולאור הביקוש הרב נוספה הופעה נוספת במועדון. שתי ההופעות התקיימו באותו הערב.

בדצמבר 2018 יצא אלבומה החמישי "Heart to Mouth".

באוקטובר 2019 הופיע השיר שלה "Strange" בפרסומת לטלפון סמסונג גלקסי.

## דיסקוגרפיה
### אלבומי אולפן
* 2001: *[[Heart-Shaped Scar]]*
* 2004: *[[Suburban Sprawl & Alcohol]]*
* 2014: *[[Forever for Now]]*
* 2016: *[[Lost on You]]*
* 2018: *[[Heart to Mouth]]*
* 2021: *[[Churches]]*

### מיני-אלבומים
* 2012: *[[Into the Wild: Live at EastWest Studios]]*
* 2012: *[[Spotify Sessions]]*
* 2016: *[[Death Valley]]*

### אלבומי הופעה
* 2020: *Live in Moscow*

## קישורים חיצוניים

* 

* LP's Guide to Becoming an LP Fan, באתר בילבורד

## הערות שוליים

קטגוריה:אמריקאים ילידי מדינת ניו יורק
קטגוריה:זמרות אמריקאיות
קטגוריה:זמרים אמריקאים
קטגוריה:זמרים להט"בים אמריקאים
קטגוריה:פזמונאיות אמריקאיות
קטגוריה:מוזיקאים להט"בים אמריקאים
קטגוריה:אמריקאיות ממוצא איטלקי
קטגוריה:אמנים אמריקאים הידועים בשם במה
קטגוריה:זמרים א-בינארים
קטגוריה:אמריקאיות שנולדו ב-1981
קטגוריה:אמריקאים שנולדו ב-1981
שער ברנדנבורג (פוטסדאם)

ממוזער|צידו האחר ("צד העיר") של שער ברנדנבורג
**שער ברנדנבורג** (בגרמנית: **Brandenburger Tor**) הוא שער ניצחון בלואיזנפלאץ שבפוטסדאם. את השער תכננו בשנים 1770–1771 קארל פון גונטרד וגאורג כריסטיאן אונגר במצוות פרידריך השני, מלך פרוסיה. השער נמצא בקצהו המערבי של רחוב ברנדנבורג.

טרם בניית השער, ב-1733, שכן באותו מקום שער אחר, פשוט יותר, שהיה שער העיר של פוטסדאם. יחד עם חומת העיר, יצר השער מערכת שמטרתה מניעת הברחות ועריקות. לקראת סיום מלחמת שבע השנים החליף פרידריך הגדול את השער הפשוט בשער ברנדנבורג, שנבנה לאות ניצחון. מסיבה זו נבנה בצורת שערי ניצחון רומיים. כמקור ההשראה שימשה קשת קונסטנטינוס ברומא. ההשפעה הרומית בסגנון הבנייה האדריכלי ניכרת גם בטור הכפול הקורינתי ובעיצוב האנטבלטורה.

שני צדדיו של השער הם שונים לחלוטין, ונבנו על ידי שני אדריכלים שונים: קארל פון גונטרד תכנן את צדו האחד, שנקרא "צד העיר" (Stadtseite), ותלמידו, גאורג כריסטיאן אונגר, תכנן את הצד השני, ששמו "צד השדות" (Feldseite). גונטרד תכנן את הצד שניתן לו כבעל חזית טיח, עם רצועות תבליט בסגנון קורינתי. אונגר תכנן את צד השדות בסגנון קשת קונסטנטינוס, עם טור כפול בסגנון קורינתי וקישוטים בדוגמאות של חצוצרות מוזהבות. הכניסה לשני הצדדים עבור הולכי רגל הוקמה רק ב-1843, במצוות פרידריך וילהלם הרביעי, מלך פרוסיה, כדי להתמודד עם תנועת הולכי הרגל במקום.

באותו זמן עברו ההולכים לעיר ברנדנבורג דרך השער, ומכאן שמו. מאז נהרסה חומת העיר בסביבות 1900, השער הוא מבנה העומד בפני עצמו.

## ראו גם
*שער ברנדנבורג בברלין

## קישורים חיצוניים

קטגוריה:פוטסדאם: מבנים
קטגוריה:שערי ניצחון
בואנו

**בואנו** (Bueno) הוא שם משפחה שמקורו בספרדית ומשמעותו טוב. 

קטגוריה:שמות משפחה
פרס נשר הזהב (רוסיה)

**פרס נשר הזהב** (ברוסית: **Премия Золотой Орёл**) הוא פרס לסרטי קולנוע ותוכניות טלוויזיה שמוענק ברוסיה. את הפרס מעניקה האקדמיה הלאומית למדעי הקולנוע ואמנויות הקולנוע (NAKIN).

טקס חלוקת הפרסים הראשון נערך ב-23 בינואר 2003 באולפני מוספילם בהנחיית ניקיטה מיכאלקוב.

## היסטוריה
הפרס נוסד ב-4 במרץ 2002. פסלון הפרס עשוי ברונזה ומציג עיט שכנפיו פרושות, ועל קצות הכנף התחתונה צבעי הטריקולור הרוסי. הפסלון עוצב על ידי ויקטור מיטרושין ומיוצר על ידי חברת Mercury.

הפרס הוענק לראשונה במסגרת פסטיבל הסרטים הבינלאומי במוסקבה ב-26 ביוני 2002, על תרומה לפיתוח אמנות הקולנוע. בשנה זו זכו בפרס אנדריי טרקובסקי, גאורגי ז'ז'נוב, פיודור חיטרוק, טטיאנה סמוילובה, מישל לגראן וברנרדו ברטולוצ'י.

## קטגוריות
### קולנוע
*הסרט הטוב ביותר
*מיני סדרה – סרט הטלוויזיה הטוב ביותר
*השחקנית הטובה ביותר 
*השחקן הטוב ביותר
*השחקנית הטובה ביותר בטלוויזיה
*השחקן הטוב ביותר בטלוויזיה
*שחקנית המשנה הטובה ביותר
*שחקן המשנה הטוב ביותר
*הבמאי הטוב ביותר
*התסריט הטוב ביותר
*הפסקול הטוב ביותר
*הסרט הזר הטוב ביותר
*סדרת הטלוויזיה הטובה ביותר
*סרט האנימציה הטוב ביותר
*פרס למפעל חיים בתעשיית הקולנוע
*הצלם הטוב ביותר
*האפקטים הוויזואליים הטובים ביותר
*הסרט הקצר הטוב ביותר
*עבודת התפאורה הטובה ביותר
*עבודת התלבושות הטובה ביותר
*עבודה האיפור והאפקטים הפלסטיים הטובים ביותר
*עריכת הסרט הטובה ביותר
*עבודת במאי הסאונד הטובה ביותר
*הסרט התיעודי הטוב ביותר

## שיאים
### מרב הזכיות
* "אגדה מספר 17" זכה ב-6 מתוך 11 מועמדויות
* "מתקדמים למעלה" זכה ב-6 מתוך 10 מועמדויות
* "האי" (2006) זכה ב-6 פרסים מתוך 9 מועמדויות
* "12" זכה ב-5 מתוך 6 מועמדויות
* "אורדה" זכה ב-12 פרסים
* "הטיסה" זכה ב-5 פרסים מתוך 10 מועמדויות
* "מכת שמש" זכה ב-6 פרסים
* "רלוף העולם" זכה ב-5 פרסים מתוך 12 מועמדויות
* "לוויתן" היה מועמד ל-4 פרסים
* "ילנה" היה מועמד ל-4 פרסים
* "אדמירל" היה מועמד ל-4 פרסים
* "הנמר הלבן" היה מועמד ל-4 פרסים

## ראו גם
*פרס ניקה

## קישורים חיצוניים
* 
* האקדמיה הרוסית לקולנוע - האתר הרשמי 

*
נשר הזהב (רוסיה)
נשר הזהב (רוסיה)
נשר הזהב (רוסיה)
קטגוריה:נשר בתרבות
עונת 1972/1973 בלה ליגה

**עונת 1972/1973** הייתה העונה ה-42 של לה ליגה שהיא הליגה הספרדית הבכירה בכדורגל. העונה החלה ב-2 בספטמבר 1972 והסתיימה ב-20 במאי 1973.

הליגה כללה 18 קבוצות. קבוצות שזכו במקום 15–17 יעברו בסוף העונה לליגת משנה.

התחרות כללה 34 סיבובים (משחק בית ומשחק חוץ). על ניצחון הוענקו 2 נקודות ועל תיקו נקודה בודדת. 

קורדובה, סבאדל וסביליה ירדו לליגת משנה בסוף העונה. מליגת המשנה עלו קאסטיון, ריאל סרגוסה, וריאל אוביידו.

אתלטיקו מדריד זכתה בתואר וזאת בפעם השביעי בתולדות המועדון.

ריאל בטיס, דפורטיבו לה קורוניה ובורגוס ירדו לליגת משנה בסוף העונה.

## כדורגלנים מצטיינים
פרס הפיצ'יצ'י למלך השערים של העונה הוענק למריאנין מריאל אוביידו שכבש 19 שערים ב-32 משחקים.

פרס זאמורה לשוער הטוב ביותר הוענק למיגל ריינה מברצלונה שספג 29 שערים ב-30 משחקים.

## טבלת הליגה

## סטטיסטיקה
### מלכי השערים

## קישורים חיצוניים
* נתונים מפורטים מאתר rsssf
* נתונים מפורטים מאתר bdfutbol
* נתונים מאתר worldfootball
* נתונים מאתר transfermarkt

1972 1973
קטגוריה:תחרויות כדורגל ב-1972
קטגוריה:תחרויות כדורגל ב-1973
נואמיס

ממוזער|שמאל|ג'בל רוואיק נואמיס, תימן

**נואמיס** הם מבנים פרהיסטוריים שנמצאו בעיקר במדבר סיני שבמצרים, וכן בתימן ובעומאן. הנואמיס בסיני מאופיינים בצורה מעגלית, עשויה אבן חול, בגובה של 2 עד 2.5 מטרים, ובקוטר של 3 עד 6 מטרים. פתח הכניסה לנואמיס פונה למערב.

הסברה הרווחת היא שהנואמיס נבנו בתקופת הברונזה כמבני קבורה, הודות לממצאי עצמות, לצד תכשיטים וכלים, בגומחות קבר שתוארכו לשנים 4,000 - 3,150 לפנה"ס. ראשון החוקרים שלהם היה אדוארד הנרי פלמר, שזיהה נוואמיס באזור עין ח'ודרה ועין-אום-אחמד. לאחר מכן, משלחת של בנו רותנברג גילתה בעין ח'ודרה כמה עשרות מבנים עגולים כאלה.

הרבנים דניאל משה לוי ויוסף רוטשטיין הציעו שמבנים אלה הם הסוכות שהתורה מספרת עליהן ששימשו לישיבת בני ישראל במדבר. זאת, על סמך התאמה נסיבתית רבה בין הממצאים בשטח לבין המתואר בתורה לגבי נדודי בני ישראל במדבר. קשה קצת לראות בניכוס מבנים אלו ולקשרם לנדודי בני ישראל וגם אם נחליט כי זיהוי המבנים כמבני קבורה שימש את בני ישראל במהלך נדודיהם במדבר אלא שמבנים אלו נמצאו במדבר סיני ברובם המוחלט באזור מאוד מסוים בדרום סיני ומסביב להר הגבוה והפתחים כולם, כולל אלו שנמצאו בתימן ובערב הסעודית, פנו תמיד לכיוון מערב.

בדואים, תושבי סיני, הם אלה שכינו את המבנים בשם "נוואמיס", שפירושו "יתושים" בשפה הערבית, כי לפי אגדות-העם והמסורת שלהם, "נתקפו בני-ישראל במדבר בנחילי יתושים. כאשר שאלו את משה, נביאם, מה לעשות, הציע כי יקימו את המבנים הללו וימצאו בהם מחסה".

## קישורים חיצוניים

* 
* כתבה המכילה מידע על נואמיס, מתוך אתר daat
* נוואמיס, באתר gosinai.co.il
* נואמיס בנחל פארן מתוך אתר עמוד ענן
* עדויות ארכאולוגיות למסע בני ישראל בסיני באתר הידברות

## הערות שוליים

קטגוריה:מבני קבורה
קטגוריה:אתרים ארכאולוגיים
מי ימלל

"**מִי יְמַלֵּל**" הוא שיר ילדים לחנוכה מאת מנשה רבינא המושר בלחן עממי, לעיתים בקאנון (בשני קולות). השיר נכתב לכל המאוחר בשנת 1936. רבינא מציין בחוברת הקאנונים שערך, "נשירה", חוברת ו, כי הוא עצמו עיבד לקאנון מנגינה עממית.

על פי זקני קיבוץ יקום, הקיבוץ יקום קיבל את שמו בהשראת מילות השיר.

## תוכן השיר
השיר מפאר את גבורת המכבים, יחד עם שאר הגיבורים שגאלו את עם ישראל, מתוך ציפייה לגאולת ישראל גם בימינו.
השיר הוא אחד משירי חנוכה ה"לאומיים", שנכתבו ברוח התנועה הציונית המתחדשת בתחילת המאה ה-20, בתקופת העליות הציוניות וההתיישבות בארץ ישראל. שירים אלה התעלמו מההנחות המסורתיות על גאולה על ידי האל והתייחסו במקומה לגבורת האדם (המכבים/החשמונאים), שהביאה לניצחון. תפיסה זאת, השוללת את מרכיב הנס בחנוכה ואת תפקידו של האל בניצחון, באה לידי ביטוי מפורש בשיר "אנו נושאים לפידים", שבו נאמר: "נס לא קרה לנו, / פך שמן לא מצאנו". כך גם בשיר "מי ימלל", שמילותיו הראשונות, "מי ימלל גבורות ישראל / אותן מי ימנה", הן פרפרזה על פסוק מספר תהילים:  – המשמיטה את תפקיד האל והופכת את "גבורות ה'" ל"גבורות ישראל". בבית השני של השיר, שולל המשורר מהאל את תפקידו המסורתי כגואל והמציל ומעמיד במקומו את העם עצמו: "שמע! / בימים ההם בזמן הזה / מכבי מושיע ופודה." זאת בניגוד לתפיסה המסורתית, המייחסת את הישועה והניצחון לנסים שעשה אלוהים למכבים. המסקנה הציונית של השורה בשיר "ובימינו כל עם ישראל / יתאחד יקום וייגאל", מטילה את האחריות לגאולה על העם עצמו.

## קישורים חיצוניים

* אקורדים לשיר '''מי ימלל''', באתר Tab4u
* מה הופך את "מי ימלל" לשיר שכל כך כיף לשיר אותו, כאן דיגיטל, 26 בדצמבר 2019
* 
* 

קטגוריה:שירי שנות ה-1930
קטגוריה:שירים בעברית
קטגוריה:שירים קאנוניים בעברית
קטגוריה:שירי חנוכה
קטגוריה:שירי ילדים
קטגוריה:ציונות בתרבות